Document ID: 31998R2091

Komisijas Regula (EK) Nr. 2091/98
(1998. gada 30. septembris)
par Kopienas zvejas flotes segmentāciju un zvejniecības centieniem saistībā ar daudzgadīgajām vadlīniju programmām
EIROPAS KOPIENU KOMISIJA,
ņemot vērā Līgumu par Eiropas Kopienas dibināšanu,
ņemot vērā Padomes 1992. gada 20. decembra Regulu (EEK) Nr. 3760/92, kas izveido Kopienas zivsaimniecības un akvakultūras sistēmu [1], ar grozījumiem, kas izdarīti ar Regulu (EK) Nr. 1181/98 [2], un jo īpaši tās 13. pantu,
tā kā saskaņā ar Padomes 1993. gada 21. decembra Regulas (EK) Nr. 3699/93, kas nosaka kritērijus un pasākumus attiecībā uz Kopienas struktūrpalīdzību zivsaimniecības un akvakultūras sektorā, kā arī tā produkcijas apstrādi un tirdzniecību [3], 5. pantu, un kurā jaunākie grozījumi izdarīti ar Padomes Regulu (EK) Nr. 25/97 [4], ar Komisijas Lēmumiem 98/119/EK līdz 98/131/EK [5] tika pieņemtas daudzgadīgas vadlīniju programmas 1997./2001. gada periodam; tā kā datus, kas vajadzīgi, lai ievērotu šīs programmas, jānosūta Komisijai, ieskaitot datus par atsevišķu kuģu zvejas centieniem vai apkopotus datus attiecībā uz flotes segmentiem vai zvejas vietām, atkarībā no konkrētiem gadījumiem;
tā kā Komisijas Regula (EK) Nr. 2090/98 [6] nosaka pamatu datu pārraidei uz Kopienas zvejas kuģu reģistru;
tā kā datu izziņošanai par zvejas flotes segmentāciju un par zvejas centieniem pēc zvejas vietām jāatsaucas uz datiem, kurus ietver Kopienas zvejas kuģu reģistrs;
tā kā šajā regulā paredzētie pasākumi ir saskaņā ar Pārvaldības komiteju zivsaimniecības un akvakultūras jautājumos atzinumu,
IR PIEŅĒMUSI ŠO REGULU.
1. pants
Tas segments, pie kura pieder katrs kuģis, kas iestājas zvejas flotē, vai jebkuras izmaiņas segmentā, pie kura pieder esošais kuģis, saskaņā ar Regulu (EK) Nr. 2090/98 dalībvalstij jādara zināms Kopienas zvejas kuģu reģistram.
Segmenta kodi, kuri jālieto, ir parādīti I pielikumā.
Attiecīgie kuģi jāidentificē pēc iekšējā numura, kurš reģistrēts Kopienas zvejas kuģu reģistrā, kā minēts Regulas (EK) Nr. 2090/98 I pielikumā.
2. pants
Attiecībā uz katru segmentu, par ko dalībvalsts iesniedz Komisijai zvejas centienu ierobežojumu programmu, vai nu pēc zvejas vietas saskaņā ar Padomes Lēmuma 97/413/EK [7] 6. pantu, vai pēc segmenta, lai likvidētu visu nepaveikto iepriekšējās daudzgadīgās vadlīniju programmas laikā, daļēji - samazinot aktivitāti, jāpieņem šāda kārtība:
- dalībvalsts vāc atsevišķus datus par kuģu zvejas centieniem segmentā vai zvejas vietā,
- dalībvalsts veic šo datu apstrādi ar datorprogrammas palīdzību,
- atsevišķos datus vai datus, kas apkopoti attiecībā uz segmentiem vai zvejas vietām, par iepriekšējo kalendāra gadu saskaņā ar šīs regulas II pielikuma A un B tabulu Komisijai nodod ik gadu vēlākais līdz 31. martam.
3. pants
Attiecībā uz segmentiem, kuros izmanto aktīvus zvejas rīkus, uz kuriem neattiecas 2. pantā minētās programmas, dalībvalstis vāc un apstrādā minimālos datus, kas paredzēti II pielikumā, kas vajadzīgi, lai pārliecinātos, ka aktivitātes līmenis attiecībā uz tiem nepalielinās, vai, ja tas palielinās, - to novērtētu. Šajā nolūkā piemēro šādu kārtību:
- dalībvalsts vāc un apstrādā minimālos datus, kas paredzēti II pielikumā, kas ļauj uzraudzīt zvejas aktivitātes attīstību attiecībā uz segmentiem. Sīkākas ziņas par paraugu ņemšanas metodēm, kas atlasītas katram flotes segmentam, kopā ar statistikas parametru vērtībām, kas apraksta zvejas centienu aplēses precizitāti, dara zināmas Komisijai to piemērošanas laikā. Akceptē jebkuru citu procedūru, kas sniedz līdzīgas precizitātes rezultātus, ar nosacījumu, ka Komisija to pieņēmusi,
- rezultātus par iepriekšējo kalendāro gadu saskaņā ar šīs regulas II pielikuma B tabulu iesniedz Komisijai ik gadu vēlākais līdz 31. martam,
- ja dalībvalsts konstatē aktivitātes palielināšanos attiecīgajā segmentā, tā aprēķina palielināšanās ietekmi uz zvejas centieniem attiecībā uz šo segmentu un informē Komisiju par rezultātiem saskaņā ar 2. pantu.
4. pants
Dalībvalstis Komisijai dara zināmus datus, kas minēti šajā regulā, izmantojot ciparu pārraidi ar telekomunikāciju tīkla starpniecību, saskaņā ar sīki izstrādātiem noteikumiem un kodiem, kas izklāstīti I un II pielikumā. Komisija apstiprina paziņojumu saņemšanu, tiklīdz tie pārbaudīti datu bāzē.
5. pants
Labojumus attiecībā uz kļūdainu informāciju iesniedz Komisijai 30 dienu laikā kopš dienas, kurā atklāta kļūda.
6. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 30. septembrī

Labels: 12
20
6